Die plek is baie mooi skoon en netjies. Dis nie modern of luuks nie, maar het alles en is ideal vir 'n oornagplek.
Oviston is 'n aangename en mooi klein dorpie. Een van die bittermin klein dorpies wat nie vervalle is nie.
Baie dankie Rose vir die vriendelike ontvangs. Dankie vir die awesome chalet. Ons het bitter lekker geslaap.
Aanvanklik het ons almal hoë verwagtinge gehad, maar was nie teleurgesteld nie. Die oornag was lekker rustig, het goed gerus na 'n lang dag se reis.
Vind jouself weer in die rustige omgewing omring met gasvryheid! Ons het al die geskiedenis en klein dorpies besoek! Dankie vir julle opregte warmte!
Die eienaars gaan uit hul pad om besoekers welkom te maak, is ook 'n bron van inligting oor die gebied.
Die verblyf is gerieflik naby aan die Gariepdam. Die gasheer en vrou is uiters behulpsaam. Die wooneenhede is skoon en netjies met al die nodige geriewe wat verlang word.
Oviston is 'n plekkie wat baie mense dalk verby ry. Maar moet nie. Die plek gee vrede vir jou siel. Die mense by Sunrise Lodge is hartsmense. Het uit hulle pad uitgegaan om ons verblyf so lekker te maak. Die slaapgeriewe was nietjies en skoon. Kon sien daar het baie liefde ingegaan om die plekkie so gemaklik as ooit te maak. Dankie aan Andy en Rose vir alles.
Plek is skoon en netjies maar geriewe is werklik baie oud en karig. Nie werklik geskik vir meer as bloot slaapplek vir moeë reisigers nie.
Ons was baie vriendelik ontvang. Kamer se verwarmer was reeds aan toe ons laat aand arriveer. Baie rustig, naby die Gariep. Vriendelike mense, alles wat ons nodig gehad het vir 'n halfpad stop.
Ek en my suster het 2 tot 4 Mei 2018 hier oornag. Die personeel was baie behulpsaam met ons aankoms (na kantoorure). Die slaapplek is netjies en baie goed toegerus. Die ligging is perfek geleë om die asemrowende omgewing rondom die Gariepdam in een dag rustig te besigtig. Met ons vertrek was die eienaars baie behulpsaam toe ons probleme met ons waentjie gehad het. Volgende keer sal ons definitief 'n langer tyd daar wil deurbring.
Oviston Sunrise Lodge is 'n rusplekkie met net dit wat 'n moeë mens nodig het! Baie vriendelike mense wat jou dadelik laat ontspan na die lang pad!
Na 'n lang dag op die pad was die stilte en rustigheid wonderlik. Die personeel was ook baie behulpsaam.
Ons behoefte was 'n basiese oornagplek en Oviston Sunrise Lodge het daaraan voldoen. Ek was beïndruk met Rosemary se vinnige antwoorde op my e-posnavrae vooraf. Die badkamervloer was nat die eerste dag en mens kon hom nie droog kry nie. Ek dink die water het onder die vloerteëls gelê en wanneer mens op die vloer trap dan kom die water uit.
Oviston sunrise lodge is nie naby die dam soos ons verwag het nie, waarin ek bietjie teleurgesteld was. Alles by die Lodge is skoon en netjies, die eienaar het selfs moeite gedoen om vir my 'n waaier te bring omdat dit so warm was en daar nie lugreëling of dakwaaiers is nie, daar kort bietjie aandag, maar niks om regtig oor te kla nie.
Baie mooi ligging, skoon en netjies, waarde vir geld as jy wil oorslaap. Vriendelik ontvang en goed behandel. Enigste negatief is dat dit in baie stil omgewing is, aandete was amper 'n probleem maar die Lodge het ons gehelp daarmee.
Dit wat ons gekry het en dit wat ons gesien het was 'n hemelsbreë verskil. Daar was nie eers 'n restaurant beskikbaar om te eet nie. Die potte in die kas was vuil toe ons dit wou gebruik. Die bank en tafel op die stoep is in 'n swak toestand. Nee dankie - nie weer nie!
Die plek het beter gelyk op die foto's as in werklikheid. Die yskas binne was vuil, geen microwave of stoof (het op aanvraag gekry), die messe, vurke en lepels ens. het net so los op 'n rak in die kas gelê, nie eens netjies in 'n laai of houer nie, die toilet het erg gelek en die plek het bedompig en benoud geruik. Dit was regtig die ergste plek wat ons nog in gebly het. Die enigste goeie deel was die dame (nie seker of sy die eienaar is nie) wat baie behulpsaam was en regtig haar bes probeer het. Persoonlik sal ons nie weer van die plek gebruik maak nie, wat jy sien is nie wat jy kry nie!
Dit was 'n aangename ervaring, baie rustig en weg van al die geraas. Die beddens kort 'n opknap en die krieke is bietjie lastig, maar waarde vir geld vir 'n oornag-pitstop. Gaan besoek gerus die Gariep-damwal en vra vir 'n toer, dis gratis en baie interressant.
Het oornagslaapplek gesoek terwyl op pad Kaap toe per motor. Oviston is bietjie ver vanaf die N1 en Colesberg om te dien as 'n goeie oornagslaapplek. Niks fout met die fasiliteite nie, sal goed wees vir mense wat by die Gariepdam wil gaan visvang. Die lodge front egter nie aan die dam nie.
As jy van weelde hou is dit nie die plek vir jou nie. As jy egter eerlike, opregte vriendelikheid en mense wat hard probeer waardeer, sal jy die waarde in hierdie plekkie raaksien.
Die plekkie is stil en rustig en het alles wat mens nodig het vir 'n oorslaap. Baie aangenaam en rustige omgewing.
Daar was so paar goedjies kort in die kombuis soos seep, was en afdroog doeke, ens., die braaier het nog as in gehad maar andersins geen probleem nie. Ons weet dat hulle nog besig is met opgradering en glo dat die plek 'n heerlike plek gaan wees as als eers reg en klaar is en daar ook 'n swembad is wat die gaste kan gebruik.
Baie netjiese, skoon kamers en waarde vir geld. Ons is vriendelik ontvang en was verras met die netheid van die eenhede. Die ligging is uitstekend om die omgewing te verken. Die eenhede is nie regtig ingerig om self kos voor te berei nie, maar daar is 'n braaier en mikrogolfoond. Ons het net twee aande oorgeslaap, maar vir langer verblyf sou ek 'n skottelbraai inpak om ontbyt te maak, andersins is daar 'n restaurant op die perseel. Ons het een aand in die restaurant geëet en die kos was heerlik.
Baie lekker gewees. Definitief waarde vir geld. Die eienaars is baie vriendelik. Kan gerus waaiers in die eenhede sit aangesien dit baie warm was.
Die lodge kon nie die volumes kliënte op die dag hanteer nie en moet geld spandeer om die verblyf op te gradeer.
Baie vriendelike ontvangs deur 'n aangename gasheer en sy familie. Eenhede was baie netjies en ruim. Kos was uit die boonste rakke. Ek sal beslis weer daar gaan oornag.
Baie rustige omgewing. Plattelandse ervaring. Ons stadsjapies is so gewoond alles werk met die eerste probeerslag dat ons nie geduld het met 'n kraan wat nie dadelik werk nie. Warmwaterkrane was bietjie van 'n gesukkel. Eers toe dit te laat was, besef ons dat die kraan 'n rukkie moet loop voor jy kan stort.
Baie dankie vir die pragtige resensie, ons is bly julle het jul tydjie hier by ons geniet. Dit was 'n groot plesier om sulke vriendelike mense te huisves.
As jy slegs slaapplek soek kan dit werk - geen ander fasiliteite nie - het ons 'n tweede kamer aangebied wat basiese fasiliteite het. 'n Yskas, mikrogolf, 2 borde, 2 bekers en 2 glase en met basiese eetgerei.
'n Mens weet nie altyd wat om te verwag van 'n goedkoop bespreking nie. Die fasiliteite, hoewel skoon en netjies is minder as basies. Die beskrywing op die webwerf waarsku nie 'n besoeker oor die absolute basiese verblyf nie en indien ons nie eie geriewe saamgeneem het nie sou dit nie 'n goeie opsie gewees het nie. Vir een nag oorbly teen 'n goedkoop prys is dit waarskynlik nie 'n slegte opsie nie.
Baie dankie vir die pragtige review. Dit was aangenaam om sulke nice mense soos julle hier te he. Dit was n groot plesier om julle te kon bedien.